open-index/open-wikipedia-markdown huggingface dataset:
עיצור לועי, חוכך, קולי

**[[עיצור]] [[עיצורים לועיים|לועי]] [[עיצורים חוככים|חוכך]] [[קוליות העיצורים|קולי]]** הוא צליל עיצורי הנפוץ במספר שפות מדוברות. סימן ה-IPA לעיצור הוא /ʕ/, ובמערכת X-SAMPA הוא נכתב כ-\?. זהו הצליל הישן ל-**[[ע]]**, וניתן היה לשמעו בהגיות העברית המקראית והטברנית במילה כגון עולם קובץ:World_in_hebrew.ogg. הגייה זו נשמרה בישראל רק בפי בני עדות המזרח, ובפרט בפי יוצאי תימן. זהו גם צליל האות הערבית **[[ع]]**. עיצור זה נפוץ בשפות השמיות.

## התרחשות

## ראו גם

קטגוריה:אופני חיתוך 
קטגוריה:בסיסי חיתוך
קאנונבול

**קאנונבול** (באנגלית: **Cannonball**, בתרגום לעברית: "כדור תותח") הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *Marvel Graphic Novel #4* מאוקטובר 1982, ונוצרה על ידי הכותב כריס קלרמונט והמאייר בוב מקלאוד.

קאנונבול הוא האלטר אגו של סמואל "סאם" זאכרי גאתרי, מוטאנט בעל היכולת לעוף במהירויות סילון בזמן שהוא נאגף בשדה כוח בלתי חדיר. סאם הוא הבכור ממשפחה מרובת ילדים של כורי פחם בחווה בקנטקי, והוא מדמויות האקס-מן הבודדות בעלת רקע כפרי דרומי. בכל שנותיו כגיבור-על, גאתרי הצעיר שמר על ערכי אצילות, עבודה קשה ומחויבות עמוקה לאמונותיו והדרך שבה חונך. כמה מאחיו גם הם מוטאנטים: האחיות פייג' ומלודי, והאחים ג'יי וג'ב.

קאנונבול הוא החבר המייסד של קבוצת המוטאנטים החדשים. בהמשך, הוא הצטרף לגלגולה החדש של הקבוצה, אקס פורס, ושימש כמנהיג בשטח והשני בפיקוד תחת קייבל. הוא הצטרף לאקס-מן, והפך לחבר הראשון מקבוצת המשנה ש"סיים את לימודיו". תקופת חברותו הייתה מורכבת משום שהיו לו בעיות של קבלת מרות ממפקדיו.

את דמותו של קאנונבול בסרט הלייב אקשן "המוטנטים החדשים" מגלם השחקן צ'ארלי היטון.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
קטגוריה:מורים בדיוניים
פולאריס (קומיקס)

**פולאריס** (באנגלית: **Polaris**) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *X-Men #49* מאוקטובר 1968 ונוצרה על ידי צמד הכותבים ארנולד דרייק וג'ים סטרנקו והמאיירים דון הק וורנר רות'.

פולאריס היא האלטר אגו של לורנה דיין, מוטאנטית המסוגלת לשלוט במגנטיות, כמו מגנטו, שהתברר מאוחר יותר כאביה הביולוגי. אחיה החורגים הם קוויקסילבר ומכשפת השני, שנחשבו לבניו של מגנטו עד לשכתוב מאוחר יותר. היא הייתה חברה בקבוצת אקס-מן ובהרצה הנוכחית באקס פקטור חקירות. במשך השנים היא הייתה נתונה במערכת יחסים עם אלכס סאמרס, חברה לצוות. פולאריס איבדה את כוחותיה בעקבות אירועי "בית אם", אולם בעקבות נסיונותיו של אפוקליפס להפכה לאחת מפרשי אפוקליפס שלו, הושתלה במערכת העצבים שלה טכנולוגיה שמחקה את יכולות המגנטיזם שהיו לה בעבר, ובהמשך שחזרה את הגנום המוטאנטי שבה.

דמותה של פולאריס הופיעה בסדרות האנימציה "אקס-מן" ו"וולברין והאקס-מן", בדיבובן של טרי הוקס וליזה דל מונדו, בהתאמה. את דמותה בסדרת הלייב אקשן "בעלי היכולות" מגלמת השחקנית אמה דומונט.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:אקס-מן: דמויות
קטגוריה:חוקרים פרטיים בדיוניים
קטגוריה:מאומצים בדיוניים
האסק

**האסק** (באנגלית: **Husk**, בתרגום לעברית: קלפה) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *ROM Annual #3* מנובמבר 1984, ונוצרה על ידי הכותב ביל מנטלו והמאייר ויליאם ג'ונסון.

האסק היא האלטר אגו של פייג' אליזבת' גאתרי, מוטאנטית צעירה בעלת היכולת להשיל שכבה אחת מעורה (או קלפה) ולגלות מתחת אפידרמיס מהרכב שונה. לעיתים היא משנה את צורתה למתכת או לאבן, אולם יש ביכולתה לשנות את מצב צבירת גופה למגוון חומרים אחרים. פייג' היא בת למשפחת כורי פחם מרובת ילדים מקנטקי, והיא אחותו הצעירה של סמואל גאתרי. היא הייתה חברה בקבוצת Generation X בטרם הצטרפה לשורות האקס-מן.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
קטגוריה:מורים בדיוניים
זפוריז'יה (כדורסל)

**מועדון הכדורסל זפוריז'יה** (באוקראינית: **Ферро-ЗНТУ**) היא קבוצת כדורסל אוקראינית מהעיר זפוריז'יה, המתמודדת בסופרליגה האוקראינית.

## היסטוריה
הקבוצה הוקמה בשנת 1972 בשם "Строитель" והחלה לשחק בליגה האזורית ובהמשך בליגה הסובייטית השנייה. הקבוצה משתתפת בסופרליגה האוקראינית מאז הקמתה בשנת 1992. בעונת 2008/09 הקבוצה הייתה שותפה להקמת ליגה ראשונה נפרדת. בעונת 2009/10, לאחר איחוד הליגות הבכירות של אוקראינה, חזרה לשחק בסופרליגה, במסגרתה הגיעה הקבוצה עד למקום השלישי וזכתה ב"גביע הראשון שלה" לאחר ניצחון בגמר מול קבוצת בי.סי. קייב 74-82. בעונת 2011/12 הגיעה עד לגמר הגביע, בו הפסידה לקבוצת בודיבלניק קייב 82-70. ובנוסף הגיעה לחצי גמר הפלייאוף וניצחה את בודיבלניק במשחק על המקום השלישי. בעונת 2012/13 הגיעה עד לחצי גמר הפלייאוף ובנוסף זכתה הקבוצה בגביע האוקראיני לאחר לניצחון בגמר מול קבוצת בי.סי. גוברלה.

### במסגרת אירופאית
בעונת 1996/97 השתתפה הקבוצה במוקדמות גביע קוראץ' והפסידה לקבוצת סודרטלי קינגס בסיכום שני מפגשים. ובעונת 2010/11 השתתפה במוקדמות היורוצ'לנג' והפסידה לקבוצת בנפיקה ליסבון בסיכום שני מפגשים.

### אולמות
בעיר קיימים שני אולמות בהם משתמשת הקבוצה לאירוח משחקיה. במשחקי הליגה האוקראינית, הקבוצה מארחת באולם **"סאר ארנה"** המכיל 1,200 מקומות. ובמשחקים אירופאים הקבוצה מארחת בהיכל הספורט **"יונוסט ארנה"** (הנוער), המכיל 3,300 מקמות ישיבה.

## תארים והישגים
***[[הסופרליגה האוקראינית]]**:
**חצי גמר: 2010, 2011, 2012, 2013
***[[הגביע האוקראיני בכדורסל|הגביע האוקראיני]]**:
****זכייה (2)**: 2010, 2013
**גמר: 2012

## קישורים חיצוניים
* 

קטגוריה:קבוצות כדורסל אוקראיניות
קטגוריה:זפוריז'יה: ספורט
הוועדה המייעצת לסדר דין פלילי וראיות

**הוועדה המייעצת לסדר דין פלילי וראיות** היא ועדה קבועה הממונה על ידי שר המשפטים ומכינה עבור הממשלה את מרבית הצעות החוק הממשלתיות בנושא סדר הדין הפלילי ודיני הראיות. בראש הוועדה עומד שופט של בית המשפט העליון, וחבריה הם שופטים מכל הערכאות, נציגים בכירים מהפרקליטות, הסניגוריה הציבורית, משטרת ישראל, לשכת עורכי הדין והאקדמיה.

כיום אין לוועדה יו"ר, זאת לאחר שהשופט ניל הנדל פרש מתפקידו כיו"ר הוועדה בנובמבר 2024. השופט הנדל החליף את השופטת עדנה ארבל בשנת 2023. בעבר עמדו בראש הוועדה השופטת מרים נאור (עד שנת 2012) והשופט אליהו מצא.

קטגוריה:סדר דין פלילי
קטגוריה:דיני ראיות
קטגוריה:חקיקה
הפוטבול הגרעיני

**הפוטבול הגרעיני** (ידוע גם כ**ערכת הנשיא לשעת חירום**, **הקופסה השחורה** או רק **הפוטבול**) הוא תיק אשר נועד לשמש את נשיא ארצות הברית לאשר מתקפה גרעינית כאשר הנשיא נמצא רחוק ממרכזי ההפעלה השלטוניים, כגון חדר המצב.

לכל מקום אשר אליו הולך הנשיא, מתלווה אליו שליש צבאי אשר נושא את מזוודת הפוטבול (מזוודה מסוג זירו האליברטון) במשקל של 20 ק"ג שמכילה את הצפנים לשיגור נשק גרעיני.

כאשר מתחלף נשיא בארצות הברית, מכין הצבא שני תיקי פוטבול. אחד לנשיא היוצא ואחד לנכנס, זאת על מנת להימנע ממצב של מתקפות פתע במצב חוסר החפיפה.

## תכולה
ביל גלבי, שניהל את משרד הצבא בבית הלבן כתב בספרו "Breaking Cover" שיצא לאור ב-11 באוגוסט 1980:

[ממוזער|הנשיא [ברק אובמה והסנאטור צ'אק שומר עומדים מחוץ למארין 1, כשמאחוריהם ניצב השליש הצבאי עם הפוטבול הגרעיני|320x320 פיקסלים]]
אנטנה קטנה שמבצבצת מהתיק ליד הידית, מרמזת כי הוא מכיל כנראה אמצעי תקשורת מסוג כלשהו.

## הפעלה
אם הנשיא (המשמש כמפקד העליון) מחליט על שימוש בנשק גרעיני, הוא ונושא המזוודה נלקחים הצידה והמזוודה נפתחת. ברגע הפתיחה נשלח אות פקודת התראה לראש המטות המשולבים. לאחר מכן הנשיא יבחן את אפשרויות התקיפה ויחליט על בחירת התוכנית, היכולה לכלול שיגור טיל שיוט בודד ועד שיגור מרובה של טילים בליסטיים בין-יבשתיים.

לפני שהפקודה תצא לפועל על ידי הצבא, הנשיא חייב להזדהות באמצעות קוד המונפק לו על כרטיס פלסטיק המכונה "ביסקוויט" ("Biscuit"). ארצות הברית מיישמת את עיקרון "אישור 2 אנשים", ובעוד רק הנשיא יכול להורות על מתקפה גרעינית, על מזכיר ההגנה של ארצות הברית לאמת את הפקודה (סדר הירושה קיים במקרה והנשיא נהרג במתקפה). ברגע שכל הקודים אושרו, הצבא יבצע את הפקודות שקיבל.

נושא התיק הוא אחד העוזרים הצבאיים של הנשיא, שלוח הזמנים שלו מוגדר סודי ביותר. לעיתים המזוודה מחוברת לפרק כף היד של העוזר באמצעות כבל ביטחון. העוזר הוא קצין בדרגת מייג'ור/לויטננט קומנדר (דרגות מקבילות בצי או בצבא) והוא עובר את בדיקת הרקע ברמה הקפדנית ביותר בארצות הברית. על הקצין לשמור על המזוודה זמינה לנשיא בכל רגע, כולל באייר פורס 1, במארין 1 ובשיירה הנשיאותית.

## ראו גם
* המזוודה הגרעינית (רוסיה) - המקבילה הרוסית

## קישורים חיצוניים

* 
* 

קטגוריה:נשיאות ארצות הברית
קטגוריה:נשק גרעיני
קטגוריה:תוכנית הגרעין של ארצות הברית
משה דרימר

**משה דרימר** (27 במרץ 1947 – 9 ביוני 1967) היה לוחם בחטיבת גולני שנהרג במלחמת ששת הימים. על לחימתו בקרב תל פאחר במלחמה זו קיבל את עיטור הגבורה.

## ביוגרפיה
דרימר נולד בשליץ בגרמניה לברכה ושמואל, ניצולי שואה ממחנה הריכוז אושוויץ. כשהיה בן 4 חודשים עלה עם הוריו לארץ ישראל והתיישב בקיבוץ מסדה בעמק הירדן. בשנת 1950 עברה המשפחה להשתקע ברחובות.

בילדותו למד בבית הספר העממי על שם ויצמן והיה חבר בתנועת השומר הצעיר. כשהיה בן 14 נשלח ללמוד בעליית הנוער בקיבוץ רבדים שם קיבל את השכלתו התיכונית.

דרימר גויס לצה"ל במאי 1965 והוצב בגדוד 12 (גדוד ברק) בחטיבת גולני, בתפקיד חבלן וסייר ואיש המחלקה המיוחדת של הפלוגה המסייעת.

במהלך שירותו הצבאי פרצה מלחמת ששת הימים. דרימר השתתף בכיבוש ג'נין ועם סיומו עלה לרמת הגולן ביום שישי ב-9 ביוני 1967, והשתתף בקרב שנערך בתל פאחר, ביום הרביעי לקרבות, בו שימש חבלן ומקלען הסיפון ליד נהג הזחל"ם.

בתיאור המעשה נכתב:

על פעולותיו בקרב תל פאחר עוטר דרימר לאחר מותו בעיטור הגבורה על ידי שר הביטחון משה דיין.

דרימר נקבר תחילה בבית הקברות הצבאי בעפולה, ולאחר זמן מה הועבר לבית הקברות הצבאי ברחובות. לאחר מותו נפתח על שמו "מדור הגבורה" בספריית בית הספר בו למד ברחובות, וכן גן ציבורי לא הרחק מביתו הראשון ברחובות.

## קישורים חיצוניים
* 
* 
* 
* 
*  ("שישה ימים ביוני": עשרים שנה למלחמת ששת הימים)

## הערות שוליים

קטגוריה:ישראלים ילידי גרמניה
קטגוריה:רבדים: אישים
קטגוריה:חיילי חיל הרגלים במלחמת ששת הימים
קטגוריה:מסדה: אישים
קטגוריה:מעוטרי עיטור הגבורה במלחמת ששת הימים
קטגוריה:מעוטרי חטיבת גולני
קטגוריה:לוחמי חטיבת גולני
קטגוריה:חללי צה"ל במלחמת ששת הימים
קטגוריה:בוגרי השומר הצעיר
קטגוריה:אישים הקבורים בבית הקברות הצבאי ברחובות
קטגוריה:ישראלים שנולדו ב-1947
קטגוריה:ישראלים שנפטרו ב-1967
סבג

**סבג** (נכתב לעיתים **סבאג**, **צבאג**, **סאבאג**, **אסבאג**, או **סאבגי**, וכן נהגה לעיתים **[[סבאח|סבח]]**, **סאבקו**, או **[[סבן]]**) הוא שם משפחה יהודי בברברית או ערבית שמשמעותו "צַבָּע" של בדים או בדי שמן (מצרפתית: **Teinturier** מערבית: صَبّاغ). הוא נפוץ בקרב יהודים צרפתיים שמקורם בארצות האסלאם, בעיקר ממוצא צפון אפריקה. כמו כן, לצַבָּע יש שם משפחה נוסף הנפוץ בקהילות אלו והוא דהן.

קטגוריה:שמות משפחה
קטגוריה:שמות משפחה ביהדות צפון אפריקה
קטגוריה:שמות משפחה יהודיים
קטגוריה:שמות משפחה עבריים
קטגוריה:שמות משפחה ערביים
קטגוריה:שמות משפחה לפי עיסוק
ASUS

**ASUS** (**אסוס**; בשמה המלא: **ASUSTeK Computer**) היא חברה טאיוואנית ותאגיד רב-לאומי, המייצרת חומרת מחשבים ואלקטרוניקה. מוצרי החברה כוללים לוחות אם, מחשבים אישיים, מחשבים ניידים, צגים, מחשבי לוח, שרתים, כרטיסים גרפיים, וטלפונים סלולריים. ASUS בעיקר משווקת מוצרים תחת המותג שלה, אך גם מייצרת רכיבים עבור יצרנים אחרים, הכוללים את אפל, דל ו-HP.

## מקור השם
[250px|ממוזער|חנות של ASUS ב[הונג קונג]]
השם ASUS ("אסוס" או "אייסוס") לקוח מן השם פגאסוס, הסוס המכונף מהמיתולוגיה היוונית. ארבע האותיות האחרונות של השם יצרו את שם החברה, על מנת לתת לה דירוג גבוה בסידור אלפביתי.

## היסטוריה
חברת ASUS נוסדה בטאיפיי בירת טאיוואן, בשנת 1989 על ידי ארבעה עובדי חברת Acer שעבדו כמהנדסי מחשבים. בתחילת העשור הראשון של המאה ה-21 טרם ביססו יצרני לוחות אם טאיוואנים את מעמדם בתחום חומרת המחשבים. אינטל סיפקה את מעבדיה החדשים לחברות מבוססות כגון IBM, בעוד החברות הטאיוואניות נאלצו להמתין. עם השנים חל שיפור במעמד החברות הטאיוואניות ומשנת 2009 החלה ASUS לקבל מאינטל מעבדים לפני מתחרותיה.

בינואר 2007 התחלקה החברה לשלוש יחידות, כחלק מייעול החברה: ייצור מחשבים ממותגים, חלקי מחשב כגון לוחות אם ומוצרים מתחומים נלווים.

## מוצרים
ASUS היא יצרנית המחשבים האישיים (PC) החמישית בגודלה בשנת 2022:  Lenovo, HP, Dell, Apple, ASUS 

מוצרי אסוס כוללים מחשבים ניידים (סדרת ZenBook), מחשבי לוח, טלפונים ניידים, מחשבי כף יד, שרתים, צגי מחשב, לוחות אם, כרטיסי מסך, כרטיסי קול, כונן תקליטורים, התקנים לתקשורת נתונים, מארזי מחשב, רכיבים אלקטרונים ומערכות קירור.

## גלריה

קובץ:Intel i486DX-33 Motherboard Front-Back.jpg|לוח אם למעבד 486
קובץ:ASUS P5WD2 Premium mainboard.jpg|לוח אם לפנטיום 4 בתושבת 775 מדגם P5WD2 Premium
קובץ:Asus M4A78T-E.jpg|לוח אם למעבדי AMD בתושבת AM3 מדגם M4A7BT-E
קובץ:ASUS NVIDIA GeForce 210 silent graphics card with HDMI.JPG|כרטיס גרפי מסדרת NVIDIA GeForce 210 שמיוצר על ידי ASUS
קובץ:ASUS Mobile ZenFone6 20141109.jpg|טלפון חכם (פאבלט) מדגם "ZenFone 6"
קובץ:Asus x21 ultrabook.jpg|מחשב נייד אולטרה בוק מדגם X21
קובץ:ASUSmouse.jpg|עכבר של חברת ASUS


## קישורים חיצוניים

* 

## הערות שוליים

קטגוריה:קצרמר מחשבים
קטגוריה:יצרני חומרה טאיוואנים
קטגוריה:חברות אלקטרוניקה טאיוואניות
קטגוריה:יצרני טלפונים חכמים
קטגוריה:תאגידים רב-לאומיים
קפה סוסייטי

**קפה סוסייטי** (אנגלית: **Café Society**) היה מועדון ההופעות המעורב (לבנים ואפרו-אמריקאים) הראשון בארצות הברית.
## היסטוריה
את המועדון פתח בארני ג'וזפסון בגריניץ' וילג' בניו יורק ב-1938, תוך קריאת תיגר על מדיניות ההפרדה הגזעית ועיצב אותו בהשראת קברטים פוליטיים-סטיריים שאפיינו את בירות אירופה לפני מלחמת העולם השנייה. במועדון הופיעו יחדיו אמנים לבנים ואפרו-אמריקאים, הקהל היה מעורב ומבקרים אפרו-אמריקאים זכו לשירות זהה לזה של לבנים, תופעה יחידה במינה באותה עת. המועדון מושווה רבות עם מועדון הכותנה בהארלם, שהציג תוכנית "שחורה", עבור קהל לבן מן המעמד הבינוני והגבוה, אך הנהיג הפרדה גזעית.

התוכניות, שכללו שירי מחאה ומערכונים סאטיריים והקהל, נחשבו לבעלי נטייה שמאלית ואף זיקה למפלגה הקומוניסטית של ארצות הברית. עקב כך נרדפו בעלי המועדון ובאיו על ידי ועדת בית הנבחרים לפעילות אנטי-אמריקנית. האשמתו של אחיו של בעל המועדון על ידי הוועדה ב-1947 הביאה לסגירת המועדון.

המנהל המוזיקלי של המועדון, באופן בלתי-רשמי, היה האמרגן ג'ון האמונד ובין האמנים שהופיעו בו בשנות השיא שלו, לפני מלחמת העולם השנייה ובמהלכה, נמנו בילי הולידיי, ששרה על במתו לראשונה את שיר המחאה "פרי מוזר", לנה הורן, פול רובסון, שרה ווהן, רביעיית גולדן גייט, קאונט בייסי, ארט בלייקי, נט קינג קול, ג'ון קולטריין, מיילס דייוויס, לאונרד פד'ר, אלה פיצג'רלד, קולמן הוקינס, ג'יימס פ. ג'ונסון, אניטה או'דיי, צ'ארלי פארקר, ג'אנגו ריינהארדט, בילי סטרייהורן, ארט טייטום, דיינה וושינגטון, הוויברז, לסטר יאנג, מרי לו ויליאמס, סיד סיזר ורבים אחרים.

## קישורים חיצוניים

* Barney Josephson, Owner of Cafe Society Jazz Club, Is Dead at 86, נקרולוג בניו יורק טיימס, 30 בספטמבר 1988
* התיאטרון בכיכר שרידן 1
* דג'נגו ריינהארדט בקפה סוסייטי
* FRIDAY NIGHT FEVER: Cafe Society

קטגוריה:ניו יורק: תרבות
קטגוריה:גריניץ' וילג'
קטגוריה:ארצות הברית: מועדוני ג'אז ומוזיקה קלה
קטגוריה:ארצות הברית: התנועה לזכויות האזרח
קטגוריה:ארצות הברית: אפליה
סמל נורדריין-וסטפאליה

**סמל נורדריין-וסטפאליה** (בגרמנית: **Wappen Nordrhein-Westfalens**) הוא סמלה הרשמי של המדינה הגרמנית נורדריין-וסטפאליה. מדינת נורדריין-וסטפאליה הוקמה ב-1947, מתוך אזורי הכיבוש בגרמניה על שטחיהן של הפרובינציות הפרוסיות, ריין, וסטפאליה ונסיכות ליפה. הסמל עוצב ב-1948 על ידי וולפגנג פאגנשטכר (Wolfgang Pagenstecher), תושב דיסלדורף, ונקבע בחוק ב-10 במאי 1953.
הסמל מורכב ממגן שמחולק לשלושה חלקים: החלק השמאלי (סיניסטר) הוא שדה ירוק מוטען בבנד גלי לבן המייצג את נהר הריין, ירושה מהסמל ההיסטורי של חבל הריין (אמנם בסמל הישן כיוון זרימת הנהר היה מימין לשמאל). החלק הימני (דקסטר) מראה סוס לבן זקוף בשדה אדום, סמלה ההיסטורי של וסטפאליה שנקרא סוס סקסוני. בחלק התחתון (בסיס אמצעי) מוצג ורד אדום בעל זרעים ועלי זהב מוטען בשדה לבן, סמלה ההיסטורי של ליפה.

## ראו גם
* דגל נורדריין-וסטפאליה

## קישורים חיצוניים

* הסמל באתר המדינה
## הערות שוליים

נורדריין-וסטפאליה
קטגוריה:נורדריין-וסטפאליה
ג'יימס פ. ג'ונסון

**ג'יימס פרייס ג'ונסון** (באנגלית: **James Price Johnson**; 1 בפברואר 1894 – 17 בנובמבר 1955) היה מלחין ופסנתרן ג'אז חלוצי, ממפתחי סגנון הסטרייד פיאנו ואחד האחראים לשילוב נגינת הרגטיים בג'אז (יחד עם ג'לי רול מורטון). תלמידו המובהק היה פאטס וולר והוא השפיע על נגינתם של קאונט בייסי, דיוק אלינגטון וארט טייטום.

## תולדות חייו
ג'ונסון נולד בעיר ניו בראונסוויק בניו ג'רזי, הסמוכה לניו יורק וכך נחשף לתרבות ובפרט לנגינתו של הפסנתרן סקוט ג'ופלין. ב-1917 כבר היה ג'ונסון פסנתרן מבוקש לניקוב סרטים מנוקבים (Piano Rolls), עבור פסנתרים המנגנים באופן אוטומטי את המוזיקה המנוקבת בסרט, עבודה בה עסק באותה עת יחד עמו גם ג'ורג' גרשווין. כמו כן ליווה מדי ערב זמרים וזמרות כבסי סמית ואת'ל ווטרס.

ב-1921 הוקלט על גבי תקליט, סולו הפסנתר שלו נחשב לסולו הפסנתר המוקלט הראשון בג'אז. הקריירה שלו פרחה בהופעות והקלטות עד השפל הגדול. במקביל להופעות, כמעט מדי ערב, כתב שירים, קטעי אופרטה וקטעי ריקוד רבים למחזות מוזיקליים בברודוויי ולסרטים כמו גם קטעים סימפוניים ורפסודיות וב-1926 נכלל כמלחין באיגוד האמריקאי למלחינים, כותבים ומוציאים לאור של מוזיקה (ASCAP). בתקופת השפל הגדול נקלע לקשיים כלכליים, מהם נחלץ באמצע שנות השלושים. ב-1938 ו-1939 הוזמן על ידי האמרגן ג'ון האמונד להופיע בקונצרטי "Spirituals to Swing" (מספיריטואלז לסווינג) בקרנגי הול.

ב-1951 סבל משבץ מוחי ממנו לא התאושש.

## קישורים חיצוניים

* ג'יימס פ. ג'ונסון באתר Red hot Jazz
* ג'יימס פ. ג'ונסון באתר Blue Black Jazz
* 
* 

קטגוריה:אמריקאים ילידי ניו ג'רזי
קטגוריה:נגני ג'אז: פסנתרנים
קטגוריה:מלחינים אמריקאים
קטגוריה:פסנתרנים אמריקאים
קטגוריה:אמריקאים שנולדו ב-1894
קטגוריה:אמריקאים שנפטרו ב-1955
אילת נגב

**אֵילָת נגב** (נולדה ב-27 באוקטובר 1951) היא סופרת, עיתונאית ותחקירנית ישראלית. הייתה שנים רבות כתבת העיתון ידיעות אחרונות.

## ביוגרפיה
נגב היא בתם של המשוררת רחל נגב והארכאולוג פרופ' אברהם נגב. נגב היא בעלת תואר ראשון בספרות אנגלית ובתולדות האמנות, ותואר שני בתרגום ובתקשורת המונים מהאוניברסיטה העברית בירושלים.

את הקריירה העיתונאית החלה בעיתונים "דבר" ו"כותרת ראשית". בשנות ה-80 וה-90 הגישה ברשת א' של קול ישראל את התוכנית "בין השורות".

נגב נשואה לעיתונאי והסופר יהודה קורן ששיתף עמה פעולה בכתיבת הספר "חייה ומותה של אסיה ג': הצלע הישראלית בין טד יוז וסילביה פלאת'" בהוצאת דביר (2009). גם את הספר "פנחס שדה - היומנים" ערכה ביחד עמו, באותה הוצאה (2014).

נגב פרסמה ספרים, כתבות, תחקירים וראיונות רבים.

## מספריה
***שיחות אינטימיות**, אחרית דבר: מנחם פרי, ספרי חמד, 1995. 
***חיים פרטיים**, ספרי חמד, 2001. 
***חייה ומותה של אסיה ג': הצלע הישראלית בין טד יוז וסלביה פלאת**', בשיתוף עם יהודה קורן, מאנגלית: שרה ריפין, דביר, 2009. 
***פנחס שדה - היומנים**, עריכה עם יהודה קורן, הוצאת דביר, 2014. 


***Close Encounters with Twenty Israeli Writers**, Introduction by Risa Domb, Vallentine, Mitchell, 2003. 
***A Lover of Unreason: the Life and Tragic Death of Assia Wevill**, with Yehuda Koren, Robson, 2006.


## קישורים חיצוניים

* 
* 
* 
* 
* 
* על חייה ומותה של אסיה ג', באתר "text.org.il"

**מפרי עטה**:
* לא היה זה אושר, אף לא חיים..., באתר "הספריה החדשה"
* אילת נגב בראיון עם אמילי עמרוסי, באתר "kinbooks"
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סגל ידיעות אחרונות
קטגוריה:סגל דבר
קטגוריה:סגל כותרת ראשית
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1951
קטגוריה:ישראלים שנולדו ב-1951
יוליאן דראקסלר

**יוליאן דראקסלר** (בגרמנית: **Julian Draxler**; נולד ב-20 בספטמבר 1993 בגלדבק, גרמניה) הוא כדורגלן גרמני שמשחק בעמדת הקיצוני באל-אהלי.

## קריירה
### קריירת מועדונים
דראקסלר ערך את הופעת הבכורה שלו בבונדסליגה ב-15 בינואר 2011 בהפסדה של קבוצתו שאלקה 04 להמבורג. הופעה זו הפכה אותו לשחקן הרביעי ביותר בצעירותו ששיחק בבונדסליגה באותה תקופה. ב-25 בינואר 2011 עלה כמחליף במחצית השנייה של ההארכה במשחק הגביע נגד נירנברג וכבש את שער הניצחון בשניות האחרונות של המשחק. ב-1 באפריל 2011 כבש את שער הבונדסליגה הראשון שלו נגד סנט פאולי. דראקסלר פתח במשחק הגמר של הגביע הגרמני נגד דיסבורג, וכבש את השער הראשון מתוך חמישה שהובילו לזכייתה של שאלקה בגביע באותה שנה.

ב-31 באוגוסט 2015 חתם לחמש שנים בוולפסבורג עבור 35 מיליון אירו.

ב-24 בדצמבר 2016 חתם דראקסלר בפריז סן-ז'רמן, ששילמה עבורו 45 מיליון אירו. ב-14 בינואר 2017 כבש דראקסלר את שער הבכורה שלו במועדון בניצחון 0–1 על סטאד ראן.

ב-1 בספטמבר 2022 הושאל דראקסלר לבנפיקה ליסבון לעונה אחת עם אופציית רכישה.

ב-18 בספטמבר 2023 חתם דראקסל באל-אהלי הקטרית.
### קריירה בינלאומית
ב-9 באוגוסט 2011 זומן דראקסלר לראשונה לסגל נבחרת גרמניה עד גיל 21 והיה שותף לניצחונה נגד נבחרת קפריסין עד גיל 21, כחלק ממשחקי מוקדמות אליפות אירופה בכדורגל עד גיל 21 ב-2013.

ב-7 במאי 2012 זומן לראשונה לסגל המורחב של נבחרת גרמניה לקראת יורו 2012, וב-26 במאי 2012 שיחק לראשונה במדי הנבחרת נגד שווייץ.

בגביע הקונפדרציות 2017 שנערך ברוסיה דרקסלר היה הקפטן של הנבחרת הגרמנית שחסרה שחקנים רבים. וזכה איתם בטורניר לאחר ניצחון 0–1 על צ'ילה בגמר.

דראקסלר זומן לסגל הגרמני למונדיאל 2018, ושיחק 90 דקות במשחק הראשון בשלב הבתים, בו הפסידה גרמניה 0–1 לנבחרת מקסיקו. דראקסלר פתח בהרכב והוחלף במחצית המשחק מול נבחרת שוודיה על ידי מריו גומז. גרמניה ניצחה 1–2 במשחק זה. במשחק השלישי, בו הפסידה גרמניה 0–2 לנבחרת דרום קוריאה, דראקסלר לא שותף. דראקסלר וגרמניה הודחו מהמונדיאל במפתיע כבר בתום שלב הבתים.

## תארים

;שאלקה 04
*הגביע הגרמני: 2010/2011
*הסופר קאפ הגרמני: 2011

;פריז סן-ז'רמן
* אליפות צרפת: 2017/2018, 2018/2019, 2019/2020, 2021/2022
* הגביע הצרפתי: 2016/2017, 2017/2018, 2019/2020, 2020/2021
* גביע הליגה הצרפתית: 2016/2017, 2017/2018, 2019/2020
* גביע האלופות: 2017, 2020, 2022

;בנפיקה
* אליפות פורטוגל: 2022/2023

;נבחרת גרמניה
* גביע העולם: 2014
* גביע הקונפדרציות: 2017

;אישיים
* מדליית פריץ וולטר, מדליית זהב עד גיל 18: 2011
* השחקן הצעיר המצטיין של הבונדסליגה: 2013/2014

## קישורים חיצוניים

* 

* 

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני שאלקה 04
קטגוריה:כדורגלני וולפסבורג
קטגוריה:כדורגלני פריז סן-ז'רמן
קטגוריה:כדורגלני בנפיקה ליסבון
קטגוריה:כדורגלני אל-אהלי (דוחה)
קטגוריה:כדורגלני נבחרת גרמניה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:ספורטאים זרים בצרפת
קטגוריה:ספורטאים זרים בפורטוגל
קטגוריה:ספורטאים זרים בקטר
קטגוריה:גרמנים שנולדו ב-1993
בקיר איזטבגוביץ'

שמאל|ממוזער|250px|בקיר איזטבגוביץ'
**בקיר איזטבגוביץ**'  (בבוסנית: **Bakir Izetbegović**; נולד ב-28 ביוני 1956) הוא פוליטיקאי בוסני, אחד משלושת חברי נשיאות בוסניה והרצגובינה (משנת 2010) ויו"ר הנשיאות (2012), כנציג הבוסניאקי של הפדרציה. בספטמבר 2019 נבחר שוב לנשיא בקונגרס מפלגת הפעולה הדמוקרטית בסרייבו.

בקיר איזטבגוביץ' הוא חבר מפלגת הפעולה הדמוקרטית ובנו של נשיא בוסניה והרצגובינה המנוח אלייה איזטבגוביץ' (שאף היה הבוסניאקי הראשון שכיהן כחבר נשיאות סרביה ומונטנגרו).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יושבי ראש נשיאות בוסניה והרצגובינה
קטגוריה:בוגרי אוניברסיטת סרייבו
קטגוריה:בוסנים שנולדו ב-1956
פוגט

**פוגְט** (בגרמנית: **Vogt**, בגרמנית עילית עתיקה: **Voigt**, **Voight**, **Landvoigt** או **Fauth**) היה תואר שהיה נהוג בשטחי האימפריה הרומית הקדושה, אשר היה מקביל לתואר הלטיני Advocatus. הפוגט היה אדון חילוני אשר תחת חסותו נמצאו נחלות, והוא היה מוסמך להשתמש בכוח כפייה לשמירת הנחלות ולכפיית החלטות בית-הדין במקום.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:האימפריה הרומית הקדושה
קטגוריה:פיאודליזם
M52

**M52** (מ-**Messier 52**, או **NGC 7654**) הוא צביר פתוח בקבוצת הכוכבים קסיופאה הנמצא במרחק של כ-5,000 שנות אור ממערכת השמש ומכיל כ-200 כוכבים.

## היסטוריה
הצביר התגלה על ידי שארל מסיה ב-7 בספטמבר 1774 בעת שצפה בשביט שעבר בסמוך ותואר על ידיו בקטלוג מסיה כ"צביר של כוכבים קטנים בתוך ערפילית". בשנת 1783 צפה בצביר ויליאם הרשל וציין שאין ערפילית סביב הכוכבים. בתצפית נוספת בשנת 1805 הוא ציין שקשה להפריד את הצביר מסביבתו וייתכן שמדובר בכלל רק באזור צפוף ועשיר במיוחד של שביל החלב. ג'ון הרשל ציין שזהו "צביר גדול עשיר שנעשה צפוף יותר במרכזו ובו כוכבים עם בהירות בדרגות 9-13".

לצביר דרגת בהירות נראית 7.3 כך שניתן לראותו באמצעות משקפת ואף להבחין בשני ענקים צהובים עם בהירות מדרגות 7.8 ו-8.2 שהם הבהירים ביותר מבין כוכבי הצביר. טלסקופ חובבים יאפשר להבחין בעשרות כוכבים עם דרגות בהירות עד 13, בהם מספר כוכבי הסדרה הראשית מסוגים ספקטרלים A ו-B. מיקומו של הצביר הוא בהמשך הקו המחבר את הכוכבים α בקסיופאה ו-β בקסיופאה, כ-6 מעלות מעבר ל-β בקסיופאה.

## מאפייני הצביר
מרחקו של M52 ממערכת השמש מוערך בכ-5,000 שנות אור, אך מרחק זה אינו ודאי מכיוון שבאזור זה של שביל החלב יש חומר בין-כוכבי רב הגורם לפיזור מוגבר של האור הנפלט מכוכבי הצביר ומקשה על הערכת בהירותם המוחלטת. גודלו הזוויתי הנראה הוא כ-13 דקות קשת, מעט פחות מחצי קוטרו של הירח המלא, כך שקוטרו הוא כ-19 שנות אור, בהנחה שהערכת המרחק נכונה. הצביר כולל כ-200 כוכבים, רובם מסוגים ספקטרלים B ו-A וכן יש בו מעט מאוד ענקים כך שגילו מוערך בכ-35 מיליון שנים.

## קישורים חיצוניים

* M52 בקטלוג מסיה באתר SEDS.
* 

ממוזער|250px|מיקומו של M52 בקבוצת הכוכבים קסיופאה|ימין

52
קטגוריה:קבוצת הכוכבים קסיופאה
52
PowerVR

**PowerVR** היא חטיבה של חברת Imagination Technologies המתמחה בתכנון מעבדים גרפיים למכשירים ניידים, ועד סוף שנות ה-90 גם בייצור של כרטיסי מסך למחשבים אישיים.

המעבדים המתוכננים בחברה מתאפיינים בצריכת אנרגיה נמוכה בהשוואה למעבדים המשמשים במערכות שולחניות ובמחשב נייד. מעבדי PowerVR משמשים בדרך כלל במערכות משובצות, כגון בטלפונים סלולריים.

PowerVR מתמחה בתכנון המעבדים הגרפיים והם בדרך כלל מיוצרים על ידי חברות אחרות, לרוב כחלק ממערכות על שבב (SoC). מעבדים גרפיים של PowerVR שימשו, בין השאר, ברבים מדגמי ה-Atom של אינטל ובחלק ממכשירי האייפון.

## קישורים חיצוניים

*  חברת Imagination Technologies

קטגוריה:מעבדים גרפיים
קטגוריה:יצרני חומרה
מדד השקעה

**מדד השקעה** או מדד תשואה כוללת (באנגלית: **Total Return Index** או **Reinvest Index**) הוא מדד ניירות ערך העוקב אחר ניירות הערך המרכיבים אותו ומניח כי הדיבידנדים המחולקים בו הושקעו מחדש בניירות הערך שבמדד.

כתוצאה מכך המדד אינו יורד כאשר ישנה חלוקה של דיבידנד. וזאת בשונה ממדד מחיר אשר מתעדכן מטה בהתאם לחלוקת הדיבידנד.

דוגמה למדדים מסוג זה הם מדדי הבורסה בתל אביב כגון מדד תל אביב 35.

מדד השקעה (tracking) הוא מדד שתוכנן לשמש את המשקיעים לצורך ניהול השקעות, כלומר המשקיעים יכולים לחקות את תשואת המדד במדויק על ידי החזקה מדויקת של מרכיבי המדד. מדדי ההשקעה המנייתיים של הבורסה מפורסמים באופן רציף במהלך יום המסחר וכוללים רק מניות שנכללות במאגרי המניות למדדים.

## סוגים
"מדד השקעה" – מדד המשקף את השינויים בשערי ניירות הערך הכלולים במדד בתוספת השקעה של תקבולי הדיבידנד ו/או הריביות שחילקו ניירות הערך הכלולים במדד; 

"מדד GTR – "מדד Return Total Gross – מדד השקעה, המשקף את השינויים בשערי ניירות הערך הכלולים במדד בתוספת השקעה של %100 מתקבולי הדיבידנד ו/או הריביות שחילקו ניירות הערך הכלולים במדד, ללא ניכוי מס; 

"מדד NTR – "מדד Return Total Net – מדד השקעה, המשקף את השינויים בשערי ניירות הערך הכלולים במדד בתוספת השקעה של %100 מתקבולי הדיבידנד ו/או הריביות שחילקו ניירות הערך הכלולים במדד, לאחר ניכוי המס המשולם בגינם; 

"מדד מחיר" – מדד המשקף את השינויים בשערי ניירות הערך הכלולים במדד ללא השקעה של תקבולי הדיבידנד ו/או הריביות שחילקו ניירות הערך הכלולים במדד;

## בבורסה בישראל
הבורסה עורכת ומחשבת שלוש משפחות של מדדי השקעה: 

#### מדדי המניות (Equity Indices)
מרבית מדדי המניות, שהבורסה עורכת ומחשבת, הם מדדים רציפים.

#### מדדי תל-בונד על איגרות חוב תאגידיות (Corporate Bond Indices)
משפחת מדדי תל-בונד, שהבורסה עורכת ומחשבת, הם מדדים רציפים. לדוגמה: מדד תל בונד-20.

#### מדדי איגרות חוב ממשלתיות (Government Bond Indices)
מדדי איגרות החוב הממשלתיות הושקו בשנות ה-80 המוקדמות ומחושבים בתום המסחר לפי שערי הנעילה של איגרות החוב. נכס הבסיס של מדדים אלה מורכב מאיגרות החוב שמנפיקה ממשלת ישראל ומאופיינות בסדרות גדולות וסחירות יחסית. 

## ראו גם
* מדד מחיר

## קישורים חיצוניים
* Total Return Index, באתר Investopedia

## הערות שוליים

קטגוריה:מדדי ניירות ערך
קטגוריה:בורסות
קטגוריה:מדדים כלכליים
רומי גולדמינץ

**רומי בנימין גודלמינץ** (בפלמית: **Romi Benjamin Goldmuntz** , 8 ביולי 1882, קרקוב – 13 במאי 1960, אנטוורפן) היה איש עסקים ומנהיג קהילתי וציוני יהודי-בלגי, יליד פולין שמילא תפקיד חשוב בתעשיית היהלומים באנטוורפן. נודע גם כפילנתרופ ואספן אמנות.

## קורות חיים
רומי גולדמינץ נולד בשם בנימין גולדמינץ בעיר בקרקוב, בתקופת השלטון האוסטרו-הונגרי. הוא היה אחד משמונת הילדים של משפחה יהודית. בגיל צעיר היגר לבלגיה ולמד ליטוש יהלומים. בשנת 1902 פתח בית מלאכה משלו לעיבוד יהלומים
בשנת 1920 מפעלו באנטוורפן כבר העסיק כ־600 עובדים. רומי גולדמינץ ואחיו לאופולד נמנו עם הלקוחות החשובים (sightholder) של החברה (DTC) Diamond Trading Company), חברת בת של הקונצרן דה בירס.
למחרת הכיבוש הנאצי נמלט לקוניאק בצרפת והאיץ בעמיתיו להימלט לאנגליה. בסוף יולי 1940 הגיע ללונדון ויחד עם איש העסקים הרמן שאמיסו יזם את הקמת לשכת ההתקשרות של תעשיית היהלומים (Correspondence Office for (the) Diamond Industry), אשר בשיתוף פעולה עם ראש עיריית אנטוורפן קאמיל הויסמנס ועם הנהגת יהודי בריטניה, רשמה ואחסנה יהלומים בבריטניה עד תום המלחמה.

בתום מלחמות העולם שכנע רבים מהגולים לחזור לגור ולפעול בבלגיה.
החל משנת 1951 ועד מותו החזיק רומי גולדמינץ ביהלום המפורסם "ויטלסבאך הכחול" שנמכר קודם לאלמוני על ידי בני משפחת המלוכה הבווארית ויטלסבאך. אחרי מותו היהלום נמכר על ידי יורשיו של גולדמינץ לאיל הון גרמני.

היה פעיל ציוני נלהב, תרם לעליית הנוער, לשיקום יתומים מקרב ילדים ניצולי שואה ולהקמת מוזיאון לאמנות בנתניה (שלא האריך ימים והפך מאוחר יותר לבית הספר לפיתוח מנהיגות של צה"ל ומתקן נופש של האגודה למען החייל – בית גולדמינץ).

## הנצחה
מרכז לתרבות יהודית ובית הכנסת הגדול ואן דן נסטליי המשופץ (1958) באנטוורפן נקראים על שמו.

## קישורים ומקורות חיצוניים
*מדליון עם דיוקנו של רומי גולדמינץ מאוסף יד ושם
*כתבה של נועם דביר בעיתון הארץ - "מוזיאון התמימות האבודה", 29 בפברואר 2012
*David de Vries - *Diamonds and War:State, Capital and Labor in British Ruled Palestine, Berghahn Books 2010*, ע ' 278, הערה 47
*,Dan Mikhman *Belgium and the Holocaust: Jews, Belgians, Germans, Yad Vashem Jerusalem 1998*
*גנאלוגיה של משפחת גולדמינץ, באתר של דן הירשברג מאוניברסיטת פרינסטון.
*"סיפורי חיים" באתר המכון ולהיסטוריה חברתית בהולנד

## הערות שוליים

גולדמינץ
קטגוריה:פעילים ציונים בבלגיה
קטגוריה:נדבנים יהודים בלגים
קטגוריה:אספני אמנות יהודים
קטגוריה:יהלומנים
קטגוריה:בלגים שנולדו ב-1882
קטגוריה:בלגים שנפטרו ב-1960
פרס שיף

**פרס שיף** הוא פרס המוענק לאמן ישראלי העוסק באמנות ריאליסטית ופיגורטיבית. את הענקת הפרס יזם דובי שיף, והוא מוענק לזכר אביו חיים שיף, מלונאי ואספן אמנות מאז 2008.

הפרס כולל מענק של 10,000 דולר ותערוכה במוזיאון תל אביב לאמנות. עבודת אמנות של הזוכה בפרס נתרמת לאוסף המוזיאון.

ב-2019 נערכה במוזיאון תל אביב תערוכת העשור לציון פרס שיף, שכללה 120 ציורים של האמנים הישראלים זוכי הפרס ב-10 השנים הראשונות להווסדו.

## רשימת הזוכים בפרס
*2008 - אמנון דוד ער
*2009 - מאיה זר
*2010 - ערן רשף
*2011 - אורית אקטע-הילדסהיים
*2012 - אלדר פרבר וסיגל צברי
*2013 - דוד ניפו
*2014 - ליאוניד בלקלב
*2015 - עופר רותם
*2016 - פאטמה שנאן
*2017 - מתן בן כנען
*2018 - סמאח שחאדה
*2019 - טיגיסט יוסף רון
*2020 - ישראל דרור חמד
*2021 - שירה זלוור
*2022 - רוני טהרלב
*2023 - נטע ליבר שפר
*2024 - יוסי מרק
*2025- אילנה דותן

## קישורים חיצוניים
* 

## הערות שוליים

שיף
שיף
*
קיגן אלן

**קיגן פיליפ אלן** (באנגלית: **Keegan Phillip Allen**; נולד ב-22 ביולי 1989) הוא שחקן וסופר אמריקאי-יהודי. מוכר בעיקר בשל תפקידו כטובי קאוונה בסדרה "שקרניות קטנות".

## ביוגרפיה
אלן נולד וגדל בלוס אנג'לס, קליפורניה, בנם של שחקן התיאטרון פיליפ ר. אלן (אנ') והאמנית ג'ואן סניידר אלן, בת להורים יהודים.

בשנת 2009, סיים אלן לימודי תואר ראשון באמנות יפה מהאקדמיה האמריקאית למוזיקה ודרמה (אנ') בניו יורק.

## קריירה
קיגן התחיל את הקריירה שלו בסדרת "מקרי חירום קטנים" שם שיחק בתפקיד אורח בשנת 2002. לאחר 8 שנים של הפוגה חזר קיגן למסך, ושיחק כשחקן אורח בסדרת הנוער "ביג טיים ראש".
בתור דוגמן.

בשנים 2010–2017 שיחק בתפקיד ראשי בסדרת הנעורים "שקרניות קטנות" ברשת Freeform, שם גילם למשך 7 עונות את טובי קאוונה.

בנוסף, בשנת 2011 הוא שיחק בתור תפקיד אורח בסדרה הדרמה "CSI" בתפקיד מקס פריס.

בשנת 2016 שיחק בתפקיד משני בסרט הדרמה "קינג קוברה" שם גילם את הארלו, שחקן פורנו מבוקש, לצידם של ג'יימס פרנקו, גארט קלייטון וכריסטיאן סלייטר. באותה שנה שיחק בסרטו של ג'יימס פרנקו "פירות המאבק".

בשנת 2019 התארח בסדרה "השלכות" בנטפליקס בכיכובה של רנה זלווגר. ושיחק שוב בסרטו של ג'יימס פרנקו "זירוויל".

בשנת 2020 שיחק במותחן האימה "אין לאן לברוח" בתפקיד קול, לצד הולנד רודן.

## פילמוגרפיה

### קולנוע

### טלוויזיה

## ביבליוגרפיה

* *life.love.beauty – 2015*
* HOLLYWOOD: Photos and Stories from Foreverland – 2018

## קישורים חיצוניים

קטגוריה:שחקני קולנוע וטלוויזיה יהודים אמריקאים
קטגוריה:סופרים יהודים אמריקאים
קטגוריה:בוגרי האקדמיה האמריקאית לאמנויות הדרמה
קטגוריה:אמריקאים שנולדו ב-1989
גיסן

[ממוזער|שמאל|250px|[אוניברסיטת יוסטוס ליביג]]
[ממוזער|שמאל|250px|[תיאטרון העיר גיסן]]
**גִיסֶן** (בגרמנית: **Gießen**) היא עיר אוניברסיטאית במדינת הסן שבמרכז גרמניה, השוכנת על נהר הלאהן, בחצי הדרך בין פרנקפורט למרבורג, כ-27 ק"מ דרומית למרבורג וכ-59 ק"מ צפונית לפרנקפורט. אוכלוסיית העיר מונה כ-80,000 תושבים, מהם כ-37,000 סטודנטים. יש לה "זכויות עיר" מאז 1152. היא מוכרת בעיקר בשל היותה עיירת סטודנטים ובה אוניברסיטת יוסטוס ליביג, הנקראת על שמו של הכימאי הידוע יוסטוס פון ליביג.

## היסטוריה
גיסן הוקמה בשנת 1152. 
בין השנים 1879 ו-1888 כיהן וילהלם רנטגן כפרופסור ודיקן מחלקת הפיזיקה באוניברסיטת גיסן. הוא נקבר בבית הקברות הסמוך לאוניברסיטה ומצבתו עדיין נצבת במקומה. במהלך שנות ה-30 של המאה ה-20, לאחר עליית הנאצים לשלטון, נמכרו מרבית אדמות העיר לוורמאכט ובדצמבר 1944 הופצצו מרבית המבנים ההיסטוריים בעיר על ידי חיל האוויר הבריטי. האמריקאים נכנסו לחורבות העיר במרץ 1945 וסייעו בשיקומם במהלך השנים שלאחר מכן.

## תרבות
אחד המבנים ההיסטוריים והמרכזיים ביותר של העיר הוא "תיאטרון העיר גיסן". התיאטרון מציג הצגות מז'אנרים שונים מחזות שייקספירים, מחזות המשלבים דרמה וקומדיה ועוד. בדצמבר 2007, הועלתה ההצגה "לחנך את ריטה" וסימלה את תחילתו של עידן חדש עבור התיאטרון. כמו כן, בשנת 2008 הועלה המחזה השייקספירי מקבת'. בנוסף נמצא בעיר מוזיאון המתמטיקום.

## ערים תאומות
הערים התאומות של גיסן הן:

## קישורים חיצוניים

* 

* 

## הערות שוליים

קטגוריה:הסן: ערים
קטגוריה:יישובים שהוקמו במאה ה-12
אליפות אירופה בשחייה 2012

**[[אליפות אירופה בשחייה]]** נערכה בדברצן, הונגריה ובאיינדהובן, הולנד בין ה-14 במאי ל-27 במאי 2012. תחרות השחייה של האליפות הייתה אמורה להיערך באנטוורפן, בלגיה אך הועתקה לדברצן בתאריך המתוכנן. תחרויות הקפיצה למים והשחייה צורנית התקיימו באיינדהובן בהולנד. בתחילה הייתה אמורה להיערך האליפות בווינה, אוסטריה אך בשל המשבר הכלכלי היא הועברה לאנטוורפן.

אליפות אירופה בכדורמים נערכה ב-16–29 בינואר 2012 באיינדהובן.

## שחייה
### נשים
* קטינקה הוסו () זכתה ב-4 מדליות, 3 זהב ו-1 כסף
* בריטה שטפן () זכתה ב-4 מדליות, 3 זהב ו-1 כסף
* שרה שסטרם () זכתה ב-3 מדליות, 2 זהב ו-1 כסף
* ג'ני מנסינג () זכתה ב-3 מדליות, 2 זהב ו-1 כסף
* פדריקה פלגריני () זכתה ב-3 מדליות, 2 זהב ו-1 ארד
* שרה פווה () זכתה ב-3 מדליות, 2 זהב ו-1 ארד
### גברים
* לאסלו צ'ה () זכה ב-6 מדליות, מהן 3 זהב, 1 כסף ו-2 ארד
* פאול בידרמן () זכה ב-3 מדליות זהב
* גרגה קיש () זכה ב-4 מדליות, 1 זהב, 2 כסף ו-1 ארד
* פיליפו מאניני () זכה ב-4 מדליות, 2 זהב ו-2 כסף
* פרד בוסקה () זכה ב-3 מדליות, 2 זהב ו-1 כסף
* פביו סקוצולי () זכה ב-3 מדליות, 2 זהב ו-1 כסף

### טבלת המנצחים בשחייה
#### נשים

#### גברים

### טבלת מדליות בשחייה

## קפיצה למים
### נשים

### גברים

### קבוצתי

### טבלת מדליות בקפיצות למים

## שחייה צורנית

### טבלת מדליות בשחייה צורנית

## ישראל באליפות אירופה בשחייה
### שחייה
2 שחייניות ו-14 שחיינים השתתפו באליפות אירופה בשחייה.

נבחרת השחייה של ישראל זכתה ב-5 מדליות, מדליית זהב אחת ו-4 מדליות ארד. לראשונה זכה שחיין ישראלי במדליית זהב באליפות אירופה, לאחר ניצחונו של יונתן קופלב במשחה ל-50 מטר גב. באותו משחה זכה גם גיא ברנע במדליית ארד. הייתה זו הפעם הראשונה ששני שחיינים ישראלים זוכים בשתי מדליות במשחה אחד. יעקב טומרקין זכה בשתי מדליות ארד במשחים ל-100 מטר גב ו-200 מטר גב בהם קבע שיאים ישראליים חדשים. עמית עברי זכתה במדליית ארד במשחה ל-100 מטר פרפר שבו קבעה את הקריטריון לאולימפיאדת לונדון.

גל נבו סיים במקום רביעי במשחה ל-200 ול-400 מטר מעורב אישי, אמרי גניאל שסיים במקום שישי במשחה ל-100 מטר חזה, קבע בשלב המוקדמות את התוצאה המהירה ביותר בשיא ישראלי חדש ובמשחה שליחים 4X100 מטר מעורב סיימה הנבחרת במקום שביעי.

#### נשים

#### גברים

### שחייה צורנית

## טבלת המדליות

## קישורים חיצוניים

* האתר הרשמי של אליפות אירופה בשחייה, דברצן 2012 , 

2012
קטגוריה:2012 בספורט
קטגוריה:הונגריה: תחרויות שחייה
קטגוריה:תחרויות שחייה בהולנד
קטגוריה:דברצן
קטגוריה:איינדהובן: תחרויות ספורט
קטגוריה:2012 באירופה
1851 במדע

## אסטרונומיה
* פברואר – הצגה ראשונה של מטוטלת פוקו
* 24 באוקטובר – גילוי אריאל ואומבריאל על ידי ויליאם לאסל.

## ארכאולוגיה
* תחילת חפירות בשושן על ידי ויליאם לופטוס.

## טכנולוגיה
* 13 בנובמבר – לראשונה הוקם כבל טלגרף תת-ימי. הוא הונח מתחת לתעלת למאנש.

## נולדו
* 19 בינואר – יקובוס קפטיין, אסטרונום הולנדי (נפטר ב-1922)
* 12 באפריל – אדוארד מאנד, אסטרונום אנגלי (נפטר ב-1928)
* 8 ביולי – ארתור אוונס, ארכאולוג בריטי (נפטר ב-1941)
* 20 ביולי – ארנולד פיק, נוירולוג צ'כי (נפטר ב-1924)
* 3 באוגוסט – ג'ורג' פרנסיס פיצג'רלד, פיזיקאי אירי (נפטר ב-1901)

## נפטרו
* 27 בינואר – ג'ון ג'יימס אודובון, אורניתולוג אמריקאי (נולד ב-1785)
* 18 בפברואר – קרל גוסטב יעקב יעקובי, מתמטיקאי גרמני (נולד ב-1804)
* 10 במרץ – הנס כריסטיאן אורסטד, פיזיקאי דני (נולד ב-1777)

## קישורים חיצוניים

*
דרהאם (אנגליה)

**דרהאם** (באנגלית: **Durham**) היא עיר בצפון-מזרח אנגליה. העיר ידועה בעיקר בזכות הטירה והקתדרלה שבה, ששתיהן הוכרזו כאתרי מורשת עולמית על ידי ארגון אונסק"ו בשנת 1986.

## היסטוריה
קיימות עדויות להתיישבות בסביבת העיר באלף ה-2 לפנה"ס, אך העיר הנוכחית מיוחסת לשנת 995.

### ימי הביניים
במהלך ימי הביניים העיר ראתה גדולה רוחנית, מכיוון שהייתה מקום המנוחה האחרון של הקדוש קות'ברט ובדה ונרביליס. מקדשו של קות'ברט ממוקם מאחורי המזבח של קתדרלת דרהאם. המבנה הגאוגרפי של דרהאם הפך אותה למקום חשוב בהגנת אנגליה כנגד סקוטלנד וטירת דרהאם הייתה הטירה הנורמנית היחידה שלא נפרצה. הקרב של צלב נוויל שנערך ליד העיר ב-17 באוקטובר 1346 היה אולי הקרב המפורסם ביותר בתקופה.

### מלחמת האזרחים וחבר העמים
במהלך מלחמת האזרחים האנגלית העיר הייתה נאמנה לצ'ארלס הראשון, וצ'ארלס הגיע לעיר פעמיים במהלך שלטונו. העיר, והטירה בפרט, סבלו נזקים קשים במהלך המלחמה . אוליבר קרומוול החרים את טירת דרהאם ונתן אותה לראש עיריית לונדון. דבר דומה קרה לקתדרלה שנסגרה בשנת 1650 ושימשה ככלא ל-3,000 אסירים סקוטים. במהלך שיקום העיר ב-1660 ג'ון קוסין מונה לנסיך-בישוף ומונה לאחראי על פרויקט השיקום הגדול.

### המאה ה-18
ב-1720 הוצע להקים נמל בדרהאם, על ידי חפירת תעלה שתישפך אל נהר טים, הזורם אל נהר טיין. שום דבר לא יצא מתוכנית זו, חוץ מפסל של נפטון הניצב בשוק של דרהאם. ב-1759 צצה תוכנית נוספת להפיכתה של דרהאם לעיר נמל על ידי הפיכת נהר וויר לנתיב שיט, אך התוכנית נכשלה אף היא מכיוון שמידתו של הנהר קטנה מדי.
ימין|ממוזער|250px|השוק של דרהאם

### המאה ה-19
מפקד האוכלוסין הראשון בדרהאם בשנת 1801 מנה 7,100 תושבים. המהפכה התעשייתית ככל הנראה דילגה ברובה על העיר, אך מיקמה אותה בלב שדות הפחם, ופחם היה לתעשייה העיקרית בעיר עד שנת 1970. למעשה, כל כפר בסביבות דרהאם התפאר במכרה פחם משלו. בעיר גם נבנתה רכבת הנוסעים הראשונה בעולם ב-1825.

במהלך המאה ה-19 נוסדה גם אוניברסיטת דרהאם.

## אתרי המורשת העולמית
ממוזער|שמאל|מבט על שני האתרים ועל נהר וויר

### קתדרלת דרהאם

ימין|ממוזער|250px|מבט על הקתדרלה הניצבת בראש הגבעה
קתדרלת דרהאם נוסדה ב-1093 ומשמשת מאז ועד היום כמושב הבישוף האנגליקני של דרהאם. בקתדרלה נמצאים שרידיו של הקדוש קת'ברט מלינדיספארן, ראשו של אוסוואלד הקדוש מנורת'מבריה ושרידיו של בדה ונרביליס. המגדל המרכזי של הכנסייה משמש כנקודת תצפית על דרהאם וסביבתה.

הקתדרלה הוכרזה כאתר מורשת עולמית ב-1986 יחד עם טירת דרהאם הסמוכה לה. הקתדרלה נחשבת לדוגמה המוצלחת ביותר באנגליה לאדריכלות נורמנית. הקתדרלה שימשה כאתר הצילום של בית הספר הוגוורטס בשני סרטיו הראשונים של הארי פוטר.

### טירת דרהאם

שמאל|ממוזער|250px|מראה של טירת דרהאם מחצר הטירה
טירת דרהאם היא טירה נורמנית הסמוכה לקתדרלת דרהאם, ומשלושת עבריה מקיף אותה נהר הוויר (Wear). בשנת 1840 שוכנת במקום אוניברסיטת דרהאם, ובחופשות משמשת הטירה לכנסים אקדמיים.

הטירה, יחד עם הקתדרלה הסמוכה לה, הוכרזה על ידי ארגון אונסק"ו כאתר מורשת עולמית בשנת 1986. בשנת 2008 נוסף לטירה כר הדשא המכונה "מדשאת הארמון" (Palace Green), שמפריד בין הטירה לקתדרלה.
[ימין|ממוזער|250px|מבט על דרהאם מ[קתדרלת דרהאם|הקתדרלה]]

## קישורים חיצוניים

* 
* 

קטגוריה:אנגליה: ערים
קטגוריה:דרהאם (מחוז)
הרחבה נורמלית

**הרחבה נורמלית** היא הרחבה אלגברית F \subseteq K של שדות, כך שכל פולינום אי-פריק מעל השדה הקטן שיש לו שורש בשדה הגדול, מתפצל שם. הרחבה של שדות היא גלואה אם ורק אם היא נורמלית וספרבילית. תת-הרחבות נורמליות בהרחבת גלואה מאופיינות בכך שחבורות האוטומורפיזמים המתאימות להן הן נורמליות בחבורת גלואה של ההרחבה.

## הגדרה

הרחבה אלגברית *<math>K</math>* של F היא **הרחבה נורמלית** אם כל פולינום אי-פריק f(x) \in F[x] שיש לו שורש ב-*<math>K</math>*, מתפצל ב-*<math>K</math>*, כלומר, הוא מהווה מכפלה של גורמים ליניאריים מעל *<math>K</math>*.

יהי F שדה ויהי \bar{F} הסגור האלגברי שלו. התנאים הבאים שקולים עבור תת-שדה F \subset K \subset \bar{F}:
#*<math>K/F</math>* היא הרחבה נורמלית של שדות.
#*<math>K</math>* הוא שדה פיצול של קבוצת פולינומים ב-F[x].
# כל פולינום מינימלי מעל F של איבר מ-*<math>K</math>*, מתפצל ב-*<math>K</math>*.
# לכל אוטומורפיזם \sigma בחבורת גלואה האבסולוטית -\operatorname{Gal}(\bar{F}/F), מתקיים \sigma (K) = K.
# לכל שיכון \sigma של *<math>K</math>* ב-\bar{F} מעל F, מתקיים \sigma (K) = K.
# מספר האיברים בחבורת גלואה \operatorname{Gal}(K/F) הוא הדרגה הספרבילית של *<math>K</math>* מעל F. קרי, מספר השיכונים של *<math>K</math>* ל-\bar F המרחיבים את השיכון הסטנדרטי של F.
# חבורת גלואה האבסולוטית של *<math>K</math>* נורמלית בחבורת גלואה האבסולוטית של F.

## תכונות של הרחבות נורמליות

הרחבת שדות היא הרחבת גלואה אם ורק אם היא נורמלית וספרבילית. לכן מעל שדות ממאפיין אפס, כל הרחבה נורמלית היא הרחבת גלואה, והדבר מאפשר להפעיל שם את המשפט היסודי של תורת גלואה ביתר קלות.

אם L הרחבה נורמלית של F, אז L נורמלית מעל כל שדה ביניים.

אם *<math>K</math>* ו-E הן הרחבות נורמליות של F המוכלות ב-L אז הצירוף שלהם EK והחיתוך שלהם K \cap E הם הרחבות נורמליות של F.

אם E/F הרחבת גלואה וחבורת גלואה שלה היא G = \mathrm{Gal}(E/F), ואם E \supset K \supset F שדה ביניים, מתאימה לו לפי המשפט היסודי של תורת גלואה תת-חבורה H = \mathrm{Gal}(E/K) של G. תת-חבורה זו היא נורמלית אם ורק אם *<math>K/F</math>* היא הרחבה נורמלית של שדות.

## דוגמאות

# כל הרחבה ריבועית (כמו  \mathbb{Q} [\sqrt{2} ] / \mathbb{Q}) היא נורמלית.
# ההרחבה \mathbb{Q}[ \sqrt[3]{2}] / \mathbb{Q} אינה נורמלית, שכן מתוך שלושת השורשים של הפולינום האי-פריק x^3 - 2 רק השורש הממשי \sqrt[3]{2} נמצא בשדה ההרחבה ואילו שני השורשים הנותרים \omega \sqrt[3]{2}, \omega^2 \sqrt[3]{2} \in \mathbb{C} (כאן \omega = \exp( i 2 \pi / 3) = \frac{-1 + i \sqrt{3} }{2}) הם מספרים מרוכבים ולכן לא שייכים ל-\mathbb{Q}[ \sqrt[3]{2} ] \subset \mathbb{R} שהיא הרחבה ממשית.
# עבור p מספר ראשוני, ההרחבה  \mathbb{Q}[\sqrt[p]{2}, \zeta_p] / \mathbb{Q} כאשר \zeta_p הוא שורש יחידה p-י פרימיטיבי, היא הרחבה נורמלית ממעלה \left[ \mathbb{Q}[\sqrt[p]{2}, \zeta_p] : \mathbb{Q} \right] = p(p-1). זהו שדה הפיצול של הפולינום האי-פריק x^p - 2.

## ראו גם
* הרחבת שדות
* הרחבת גלואה
* הרחבה ספרבילית
* שדה פיצול

## לקריאה נוספת
* 
* Lang, Serge (2002), *Algebra*, Graduate Texts in Mathematics 211
## קישורים חיצוניים
* 

קטגוריה:תורת השדות
1850 במדע

## ארכאולוגיה
* חפירות ראשונות בארך על ידי ויליאם לופטוס

## טכנולוגיה
* 14 ביולי – בניית מכונה לייצור הקרח.

## כימיה
* 17 באוקטובר – גיימס יאנג מקבל פטנט על ייצור פרפין מפחם.

## מתמטיקה
* הגדרת מונח מטריצה על ידי ג'יימס ג'וזף סילבסטר.

## פיזיקה
* רודולף קלאוזיוס פרסם את עבודתו שהניחה יסודות לחוק השני של התרמודינמיקה.
* מדידת מהירות התפשטות החשמל על ידי ארמן איפוליט פיזו.
* לאון פוקו מבצע מדידת מהירות האור בנוזלים שונים.

## נולדו
* 15 בינואר – סופיה קובלבסקי, מתמטיקאית רוסיה (נפטרה ב-1891)
* 24 בינואר – הרמן אבינגהאוס, פסיכולוג גרמני (נפטר ב-1909)
* 31 במרץ – צ'ארלס דוליטל וולקוט, פלאונטולוג אמריקאי (נפטר ב-1927)
* 18 במאי – אוליבר הביסייד, פיזיקאי בריטי (נפטר ב-1925)
* 6 ביוני – קרל פרדיננד בראון, פיזיקאי גרמני, חתן פרס נובל (נפטר ב-1918)
* 25 באוגוסט – שארל רישה, פיזואולוג צרפתי, חתן פרס נובל (נפטר ב-1935)

## נפטרו
* 27 במרץ – וילהלם ביר, אסטרונום גרמני (נולד ב-1797)
* 9 באפריל – ויליאם פראוט, כימאי אנגלי (נולד ב-1785)
* 10 במאי – לואי ז'וזף גה-ליסאק, כימאי ופיזיקאי צרפתי (נולד ב-1778)
* 22 במאי – ויליאם סטרג'ן, ממציא אנגלי (נולד ב-1783)

## קישורים חיצוניים

*
בנדיקט הובדס

**בנדיקט הובדס** (בגרמנית: **Benedikt Höwedes**; נולד ב-29 בפברואר 1988 בהלטרן, מערב גרמניה) הוא כדורגלן עבר גרמני ששיחק בעמדת הבלם. הובדס שיחק לאורך רוב הקריירה שלו בשאלקה 04, בה שימש קפטן במשך שש עונות. להובדס גם הייתה קריירה בין-לאומית ענפה בנבחרת גרמניה, בשורותיה ערך 44 הופעות, והיה חלק בלתי נפרד מהזכייה במונדיאל 2014, בו לא החמיץ ולו דקת משחק אחת.

## קריירת מועדונים
הובדס החל לשחק כדורגל ב-1994 במחלקת הנוער של קבוצת עיר הולדתו, ט.ו.ס הלטרן, וב-2001 עבר למחלקת הנוער של שאלקה 04. בשנת 2003 מונה הובדס לקפטן של קבוצת הנוער של שאלקה 04, ובשנת 2006 היה חלק מזכייתה של הקבוצה באליפות הנוער של גרמניה. בינואר 2007 חתם הובדס על חוזה מקצועני עם שאלקה שהיה אמור להסתיים בסוף עונת 2009-10, וביולי של אותה שנה הוא הועלה לסגל של הקבוצה הבוגרת של המועדון. אף על פי שהיה מספר חודשים בקבוצה הבוגרת, את הופעת הבכורה שלו במדיה הוא ערך רק באוקטובר 2007, במסגרת משחקיה של הקבוצה בליגת האלופות. בדצמבר 2008 האריך הובדס את חוזהו עד ה-30 ביוני 2014. ביולי 2011 מונה לקפטן של שאלקה, במרץ 2013 חידש שוב את חוזהו עד 30 ביוני 2017.

ב-30 באוגוסט 2017, לאחר שאיבד את סרט הקפטן לראלף פאהרמן, חתם הובדס ביובנטוס מהליגה האיטלקית בהשאלה לעונה תמורת 3.5 מיליון אירו, עם אופציה לרכישה בתום תקופת ההשאלה בסכום של 16 מיליון אירו הכולל בונוסים. בכך סגר הובדס 16 שנים בשאלקה. לאחר עונה אחת ביובנטוס, בה סבל מפציעות וערך רק שלוש הופעות בהן הבקיע שער אחד, חזר הובדס לשאלקה. ביולי 2018 נמכר הובדס ללוקומוטיב מוסקבה, שם חתם על חוזה לארבע שנים. ביולי 2020 הודיע על פרישה ממשחק.

## קריירה בין-לאומית
הובדס שיחק באופן קבוע בנבחרות הצעירות של נבחרת גרמניה, וב-29 במאי 2011 ערך הובדס את הופעת הבכורה שלו בנבחרת הבוגרת מול אורוגוואי במשחק ידידות. ב-7 ביוני 2011 ערך הובדס את ההופעה הבין-לאומית הרשמית הראשונה שלו במסגרת מוקדמות יורו 2012 נגד אזרבייג'ן. המשחק נגמר בתוצאה 3-1 לטובת גרמניה, והובדס בישל את השער הראשון למסוט אוזיל. שיחק במונדיאל 2014 וזכה עם נבחרת גרמניה בגביע העולם.

## זכיות ותארים
;שאלקה 04
* הגביע הגרמני: 2010/2011
* הסופר קאפ הגרמני: 2011

;יובנטוס
* אליפות איטליה: 2017/2018
* הגביע האיטלקי: 2017/2018

;נבחרת גרמניה
* גביע העולם: 2014
* אליפות אירופה בכדורגל עד גיל 21: 2009

;תארים אישיים
* מדליית פריץ ואלטר לשחק המצטיין (עד גיל 19): 2007

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני שאלקה 04
קטגוריה:כדורגלני יובנטוס
קטגוריה:כדורגלני לוקומוטיב מוסקבה
קטגוריה:כדורגלני נבחרת גרמניה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:ספורטאים גרמנים באיטליה
קטגוריה:ספורטאים זרים ברוסיה
קטגוריה:גרמנים שנולדו ב-1988
אוצ'י יושיטאקה

**אוצ'י יושיטאקה** (ביפנית: 大内 義隆, תעתיק בכתב לטיני: Ōuchi Yoshitaka) (18 בדצמבר 1507 – 30 בספטמבר 1551) היה שליט פיאודלי יפני (דאימיו) בתקופת סנגוקו בתולדות יפן. הוא היה השליט השישה-עשר ממשפחת האצולה של בית אוצ'י ששלטה על המחוז ההיסטורי סוּאוֹ (周防国 Suō) שמרכזו היה בעיר ימאגוצ'י.

## ביוגרפיה
ב-1522 נלחם אוצ'י יושיטאקה יחד עם אביו, אוצ'י יושיאוקי (大内 義興) במשפחת אמאגו (尼子氏) על השליטה במחוז אקי (安芸国 כיום מחוז הירושימה). עם מותו של יושיאוקי ב-1528 הפך יושיטאקה לראש משפחת אוצ'י. בשנות ה-30 של המאה ה-16 הוביל יושיטאקה משלחת צבאית לצפון קיושו והביס את משפחת שוני (少弐氏) והשתלט על האזור. לאחר שהבטיח את עורפו בצורה זו הוא החל ב-1540 להילחם שנית במשפחת אמאגו ועד 1541 השתלט כליל על מחוז אקי.

עם זאת, פלישה למחוז איזומו (出雲国 כיום חלקו המזרחי של מחוז שימאנה) הסתיימה באסון כאשר מספר רב מחייליו ובהם בנו המאומץ, אוצ'י האורמוצ'י, נהרגו בקרב כנגד אמאגו הארואיסה. התבוסה חיסלה את שאיפותיו להרחיב את נחלותיו והוא הקדיש את מרצו לאומנות ותרבות.

השליטים הכפופים לו נחלקו לשני מחנות. המחנה שהוביל סגארה טאקטו (相良 武任 1551-1498) רצה שמשפחת אוצ'י לא תעשה דבר מעבר לשמירה על השליטה בנחלותיה הקיימות, והמחנה השני אותו הוביל סואה הארוקאטה (陶 晴賢 1555-1521) שאף להמשיך להתרחב. יושיטאקה בחר באנשים מהמחנה הראשון כיועציו וב-1551 התמרד המחנה בראשות הארוקאטה והביס את כוחותיו של יושיטאקה תוך כמה ימים. טאקטו הוצא להורג ויושיטאקה נאלץ לבצע ספוקו לאחר שחיבר את פואמת המוות שלו:

הן המנצח
והן המנוצח הם
לא יותר מטיפות של טל,
אבל ברקים –
כך אנו צריכים לראות את העולם.


## תרומתו לראשית הנצרות ביפן
מאוקטובר ועד דצמבר 1550 התגוררו המיסיונר הישועי פרנסיסקו חאווייר ובני לווייתו בימאגוצ'י שהייתו בירתו של יושיטאקה. חאווייר, שהיה המיסיונר הנוצרי הראשון שהגיע ליפן, הטיף לתושבי העיר כשהוא קורא טקסטים שתורגמו ליפנית מתוך ספר הכתוב באותיות לטיניות, כשהאח פרננדס, אחד מבני לווייתו שהצליח יותר מהאירופאים האחרים ללמוד יפנית, משמש כמתורגמן לשאלות הקהל. העניין שעורר גרם להזמנתו לחצרו של אוצ'י יושיטאקה. הפגישה כמעט והסתיימה באסון. פרננדס קרא בקול קטעים מהדוקטרינה הנוצרית המתורגמת ליפנית שבה תקף, בין השאר, את תופעת מעשה סדום, שאת מבצעיה כינה "מזוהמים יותר מחיה חסרת שכל". הגדרה זו הרגיזה מאוד את הדאימיו, אך הוא הסתפק בהפסקת הפגישה בחטף.

במרץ 1551 חזר חאווייר לימאגוצ'י, והפעם הוא הביא עמו לאוצ'י יושיטאקה מתנות שהתעד להביא במקור ל"מלך יפן", כאשר הפליג חיפן מגואה שבהודו. יושיטאקה התרשם והרשה לחאווייר להטיף בתחומי שלטונו, וחאווייר שהה בימאגוצ'י עד אוגוסט 1551. בתקופה קצרה זו הצליח חאווייר להמיר את דתם של כ-500 איש, מרביתם סמוראים או אנשים הקשורים לחצר הדאימיו. קהילה נוצרית קיימת ביאמגוצ'י עד היום.

## קישורים חיצוניים

## הערות שוליים

קטגוריה:דאימיו
קטגוריה:ילידי 1507
קטגוריה:נפטרים ב-1551
פטיש פלסטיק

שמאל|ממוזער|250px|פטיש פלסטיק
**פטיש פלסטיק** הוא צעצוע עשוי פלסטיק צבעוני בצורת פטיש, ובשני קצותיו צפצפות עשויות גומי או פלסטיק גמיש, המשמיעות קול צפצוף כאשר מכים עליהן. בחלק מן הפטישים מותקנת גם משרוקית בקת הפטיש.

הפטיש היה פופולרי במיוחד בחגיגות יום העצמאות של מדינת ישראל (ולכן נקרא גם "פטיש יום העצמאות") וכן בחגיגות פורים. המנהג היה להכות על ראשם של מכרים וחוגגים אחרים באמצעות הפטיש.
החל משנות התשעים חלה ירידה עקבית בשיעור השימוש בפטיש מסוג זה, ובעשור השני של המאה העשרים ואחת הוא נעלם כמעט לגמרי. את מקומו תפסו פטישי פלסטיק מתנפחים אשר גורמים פחות אי-נוחות לאדם אשר בו מכים עם הפטיש.

## קישורים חיצוניים
קטגוריה:צעצועים
קטגוריה:יום העצמאות
פלסטיק
קטגוריה:פלסטיק